Opsa
Opsa (valgevene keeles Опса, leedu keeles Apsas) on agrolinnake (endine alev) Valgevenes Viciebski oblasti Brasłaŭ rajoonis, Opsa külanõukogu halduskeskus. Asub Leedu piiri lähedal. Asulas on 674 elanikku (2009). Esimest korda on asula nime mainitud aastal 1500, mil suurvürst Aleksander andis Opsa Smolenski vürstile, kelle maad olid hõivanud Moskva väed. 1812. aasta isamaasõjas oli Opsas mõnda aega Barclay de Tolly staap, hiljem aga Murat' oma. Aastast 1823 Platerite suguvõsa valduses. Kuni 1917. aastani oli Opsa Venemaa Keisririigi koosseisus, 1919–1939 kuulus Poolale, 1939–1991 kuulus Nőukogude Liidu koosseisu. 1939. aastal kaotas Opsa ka alevi staatuse.